དེའི་རྗེས་དགེ་བཤེས་བློ་བཟང་ཆོས་འཕེལ་ལགས་ནས་གླིང་ཚ་ཚེ་བརྟན་རྡོ་རྗེ་ལགས་ཀྱི་ཞི་བའི་འཐབ་རྩོད་དེ་བཙན་བྱོལ་བོད་མིའི་སྒྲིག་འཛུགས་ཀྱི་དབུ་མའི་ལམ་གྱི་ལངས་ཕྱོགས་དང་མཐུན་གྱི་ཡོད་སྐོར་གཏམ་བཤད་གནང་སྐབས།རྒྱལ་གཅེས་དཔའ་བོ་གླིང་ཚ་ཚེ་བརྟན་རྡོ་རྗེ་ཁོང་གི་ཞི་བའི་འཐབ་རྩོད་གནང་སྟངས་དེ་བཙན་བྱོལ་བོད་མིའི་སྒྲིག་འཛུགས་ཀྱིས་གཏན་ལ་ཕབ་པའི་དབུ་མའི་ལམ་དང་མཐུན་པ་མ་ཟད།འཐབ་རྩོད་ཀྱི་བརྒྱུད་རིམ་ཚང་མ་དེ་ག་རང་གི་སྒང་ལ་སོང་བ་ཞིག་ཚོར་བསྡད་ཡོད།ཁོང་གི་འཐབ་རྩོད་ལ་དབུས་བོད་མིའི་སྒྲིག་འཛུགས་དང་གཞུང་འབྲེལ་མ་ཡིན་པའི་ཚོགས་པ་ཁག་སུས་ཀྱང་བརྒྱུད་སྐུལ་བྱས་པ་མ་ཡིན་པར།ཁོང་གིས་ཞི་བའི་འཐབ་རྩོད་དེ་དབུ་མའི་ལམ་གྱི་སྲིད་བྱུས་དང་མཐུན་པ་མ་ཟད།དབུ་མའི་ལམ་གྱི་སྲིད་བྱུས་ལ་ངེས་པ་རྙེད་པའི་སྒང་ནས་གནང་བ་ཞིག་ཡིན་ལ།ཁོང་གི་མི་རིགས་ཀྱི་ལ་རྒྱ་དང་ཞི་བའི་འཐབ་རྩོད་ཀྱི་སྙིང་སྟོབས་སླེབས་སྟངས་ཚང་མར་རྒྱུས་ལོན་བྱས་པ་ཡིན་ན་ཁོང་གི་ལངས་ཕྱོགས་དབུ་མའི་ལམ་ཡིན་པ་གསལ་བོ་ཡིན་སྐོར་བརྗོད་སོང་།